
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Spišská Nová Ves 6T/48/2024 7624010318 29. 05. 2024 JUDr. Katarína Šťastná ECLI:SK:OSSN:2024:7624010318.2
TRESTNÝ ROZKAZ V MENE SLOVENSKEJ REPUBLIKY Okresný súd Spišská Nová Ves samosudkyňou JUDr. Katarínou Šťastnou podľa § 353 ods. 1 Tr. poriadku dňa 29. mája 2024 takto rozhodol: rozhodol: Obvinený : A. B., nar. XX.X.XXXX vo C. D. E., okres Vranov nad Topľou, trvale bytom F., A. XXX/XX, G. H. D. C., toho času vo väzbe v Ústave na výkon väzby a Ústave na výkon trestu Košice, invalidný dôchodca, uznáva
sa
za
vinného, že
dňa 12. februára 2024 v čase tesne po 20.00 hod. v meste Krompachy, okres H. D. C., D. I. A., pri obytnom bloku číslo 25, pod vplyvom alkoholu, bezdôvodne fyzicky napadol poškodenú H. J., a to tak, že ju udrel päsťou do oblasti čela nad okom, následkom čoho spadla na zem, kde ju opakovane desať až pätnásťkrát udieral päsťou do ľavej strany hlavy a sánky, čím H. J. spôsobil pomliaždenie čelovej oblasti hlavy vpravo a pomliaždenie temennej oblasti hlavy vľavo s dobou liečenia a práceneschopnosti v trvaní od 13.2.2024 do 29.2.2024, to je 16 dní, počas ktorých bola obmedzovaná v obvyklom spôsobe života, teda - inému úmyselne ublížil na zdraví, - dopustil sa fyzicky na mieste verejnosti prístupnom výtržnosti, tým že napadol iného, č í m
spáchal
- prečin ublíženia na zdraví podľa § 156 ods. 1 Tr. zákona - prečin výtržníctva podľa § 364 ods. 1 písm. a) Tr. zákona a za
to mu ukladá
Podľa § 364 ods. 1 Tr. zákona s použitím § 41 ods. 1 Tr. zákona, § 38 ods. 2 Tr. zákona, § 36 písm. k), l) Tr. zákona, § 37 písm. h), m) Tr. zákona úhrnný trest odňatia slobody v trvaní 12 (dvanásť) mesiacov. Podľa § 48 ods. 2 písm. b) Tr. zákona na výkon trestu odňatia slobody sa zaraďuje do ústavu na výkon trestu so stredným stupňom stráženia. Podľa § 73 ods. 2 písm. d) Tr. zákona ukladá ochranné protialkoholické liečenie ústavnou formou. Poučenie:
Proti tomuto trestnému rozkazu môže podať obvinený a osoby, ktoré sú oprávnené podať v jeho prospech odvolanie, ako aj prokurátor odpor do 8 (osem) dní od jeho doručenia na Okresný súd Spišská Nová Ves. Osobám, ktoré môžu podať odvolanie v prospech obvineného okrem prokurátora, sa lehota končí tým dňom ako obvinenému. Ak sa trestný rozkaz doručuje obvinenému a aj jeho obhajcovi, plynie lehota od toho doručenia, ktoré bolo vykonané neskôr. Ak proti trestnému rozkazu podala oprávnená osoba v lehote odpor, samosudca rozhodne o prijatí obžaloby a nariadi vo veci hlavné pojednávanie; pri prejednávaní veci na hlavnom pojednávaní nie je samosudca viazaný právnou kvalifikáciou ani druhom a výmerou trestu obsiahnutými v trestnom rozkaze. Inak sa trestný rozkaz stane právoplatným a vykonateľným. Obvinený a osoby, ktoré sú oprávnené podať v jeho prospech odvolanie, poškodený, zúčastnená osoba, ako aj prokurátor sa môžu výslovným vyhlásením vzdať práva podať odpor a okrem poškodeného môžu výslovným vyhlásením vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom.

